stanford-oval/wikipedia huggingface dataset:
อันดับเทนเรค

| อันดับเทนเรค ช่วงเวลาที่มีชีวิตอยู่: ไมโอซีนตอนต้น-ปัจจุบัน, 23> 3–0Ma  PreꞒ Ꞓ O S D C P T J K Pg N      |
| --- | --- |

เทนเรคธรรมดา (Tenrec ecaudatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Placentalia
อันดับใหญ่:: Afrotheria
อันดับ:: Afrosoricida Stanhope, 1998

วงศ์
 Chrysochloridae   Tenrecidae
ชื่อพ้อง
 Insectivora
อันดับเทนเรค เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่อวิทยาศาสตร์ว่า Afrosoricida (มาจากภาษากรีก-ละติน หมายความว่า "ดูคล้ายหนูผีแอฟริกา") ซึ่งอันดับนี้เดิมเคยถูกรวมกับสัตว์อื่นที่มีความใกล้เคียงกัน คือ อันดับสัตว์กินแมลง (Insectivora)
รูปร่างลักษณะของสัตว์ในอันดับนี้จะเหมือนกับสัตว์จำพวกอื่นที่เคยถูกจัดรวมเป็นอันดับสัตว์กินแมลงเหมือนกันในอดีต เช่น ตุ่น, หนูผี, เฮดจ์ฮอก หรือแม้แต่กระทั่งผสมกันระหว่างนาก ซึ่งเป็นสัตว์กินเนื้อ กับหนูผีก็มี ซึ่งจากการศึกษาด้านพันธุกรรมและดีเอ็นเอพบว่า สัตว์ในอันดับนี้มีการวิวัฒนาการที่แยกออกไป จึงได้ถูกจัดแยกออกมาเป็นอันดับต่างหาก ซึ่งการที่มีวิวัฒนาการเป็นของตัวเองแต่กลับมีรูปร่างลักษณะเหมือนกับสัตว์ที่มีวิวัฒนาการที่แตกต่างออกไป การวิวัฒนาการเช่นนี้เรียกว่า "วิวัฒนาการแบบเข้าหากัน"
พบกระจายพันธุ์ในทวีปแอฟริกา และเป็นสัตว์เฉพาะถิ่นของเกาะมาดากัสการ์ ซึ่งบรรพบุรุษของสัตว์ในอันดับนี้ก็เดินทางมาจากแผ่นดินใหญ่เหมือนกับลีเมอร์หรือสัตว์อื่น ๆ ที่เป็นสัตว์เฉพาะถิ่นของเกาะมาดากัสการ์เช่นเดียวกัน
โดยแบ่งออกได้เป็น 2 วงศ์ ประมาณ 50 ชนิด ซึ่งสัตว์ในอันดับนี้ที่เป็นที่รู้จักกันเป็นอย่างดี ได้แก่ ตุ่นสีทอง และเทนเรค
การจำแนก

ชั้นฐาน Eutheria:
อันดับใหญ่ Afrotheria
Clade Afroinsectiphilia
อันดับ Afrosoricida
อันดับย่อย Tenrecomorpha
วงศ์ Tenrecidae: เทนเรค และ หนูผีนาก; 30 ชนิด ใน 10 สกุล
อันดับย่อย Chrysochloridea
วงศ์ Chrysochloridae: ตุ่นสีทอง; ประมาณ 21 ชนิด ใน 9 สกุล
อันดับ Macroscelidea: หนูผีช้าง
อันดับ Tubulidentata: อาร์ดวาร์ก
Clade Paenungulata
อันดับ Hyracoidea: ไฮแรกซ์
อันดับ Proboscidea: ช้าง
อันดับ Sirenia: มานาที และ พะยูน
แหล่งข้อมูลอื่น

| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
สโมสรฟุตบอลแมนเชสเตอร์ยูไนเต็ดในฤดูกาล 1995–96

ฤดูกาล 1995–96 เป็นฤดูกาลที่ 4 ของแมนเชสเตอร์ยูไนเต็ดในพรีเมียร์ลีกและเป็นฤดูกาลที่ 21 ติดต่อกันในลีกสูงสุดของฟุตบอลอังกฤษ ยูไนเต็ดจบฤดูกาลด้วยการเป็นสโมสรอังกฤษทีมแรกที่คว้าดับเบิลแชมป์ (แชมป์ลีกและเอฟเอคัพ) 2 ครั้ง พวกเขาทำให้น่าทึ่งยิ่งขึ้นเมื่ออเล็กซ์ เฟอร์กูสันขายผู้เล่นมากประสบการณ์อย่างพอล อินซ์, มาร์ก ฮิวส์ และอังเดร แคนเชลสกี ก่อนเริ่มฤดูกาล และไม่ได้เซ็นสัญญาสำคัญใด ๆ แต่เขามีนักเตะอายุน้อยอย่างนิคกี บัตต์, เดวิด เบ็คแคม, พอล สโกลส์ และพี่น้องเนวิล, แกรีและฟิล ขึ้นมาแทน
เอริก ก็องโตนากลับมาจากการถูกแบน 8 เดือนเมื่อต้นเดือนตุลาคม และจบฤดูกาลในฐานะผู้ทำประตูสูงสุดของสโมสรด้วยจำนวน 19 ประตูในทุกรายการ โดยประตูสุดท้ายของเขาในฤดูกาลนี้คือประตูชัยจากการยิงฟรีคิกใส่ลิเวอร์พูล ในเอฟเอคัพ รอบชิงชนะเลิศ เขายังได้รับเหรียญรางวัลแชมป์พรีเมียร์ลีกและรางวัลนักฟุตบอลแห่งปีของสมาคมผู้สื่อข่าวฟุตบอล แชมป์พรีเมียร์ลีกได้รับการยืนยันในวันสุดท้ายของฤดูกาลด้วยชัยชนะ 3-0 เหนือมิดเดิลส์เบรอของไบรอัน ร็อบสัน
ทีม > ผู้รักษาประตู

(1)  พีเตอร์ สไมเกิล
(13)  โทนี โคตัน
(25)  เควิน พิลคิงตัน
ทีม > กองหลัง

(2)  พอล พาร์กเกอร์
(3)  เดนิส เออร์วิน
(4)  สตีฟ บรูซ (c)
(6)  แกรี พัลลิสเตอร์
(12)  เดวิด เมย์
(20)  แกรี เนวิล
(23)  ฟิล เนวิล
ทีม > กองกลาง

(5)  ลี ชาร์ป
(11)  ไรอัน กิ๊กส์
(16)  รอย คีน
(19)  นิคกี บัตต์
(22)  พอล สโกลส์
(24)  เดวิด เบ็คแคม
ทีม > กองหน้า

(7)  เอริก ก็องโตนา
(9)  ไบรอัน แมคแคลร์
(17)  แอนดี โคล
สะอ์ดี
ยุคสะอ์ดี > สถานการณ์การเมือง

เหตุการณ์ที่สำคัญที่สุดที่เกิดขึ้นในศตวรรษที่เจ็ด คือ มองโกลบุกโจมตีอิหร่าน การบุกโจมตีของมองโกลเกิดขึ้นในปี ฮ.ศ. 616 โดยเจงกีสข่านและในปี ฮ.ศ. 656 ฮูลากูข่านก็สามารถยึดดินแดนส่วนใหญ่ของอิหร่านและอิรักได้สำเร็จ การบุกโจมตีครั้งนี้ได้ทำลายล้างเมืองต่างๆ เผาหอสมุดยึดทรัพย์สินและเข่นฆ่าประชาชน ผู้คนหลายล้านคนถูกฆ่าจากการบุกโจมตีของมองโกล เมืองต่างๆ ถูกทำลายล้างราบเป็นหน้ากลอง เมืองแรกที่ถูกบุกโจมตีคือ ฟะรอรูด เป็นเหตุให้ผู้คนอพยพไปยังเมือง ฟอร์ส์ อิศฟาฮาน อินเดีย และอานาโตเลีย
สะอ์ดี อยู่ในยุคการปกครองของSalghurids หรือเรียกว่า "ซัลฆุรยอน" การปกครองนี้เริ่มขึ้นตั้งแต่ปี ฮ.ศ. 543 และปกครองยาวนานกว่า 150 ปี  กล่าวคือสิ้นอำนาจในปี ฮ.ศ. 685 ผู้ปกครองคนที่หกที่มีชื่อเสียงดังของการปกครองนี้คือ อะบูบักร์ บิน สะอ์ด ที่ขึ้นปกครองในปี ฮ.ศ. 623 ในวัย 35 ปี บิดาของเขาคือ สะอ์ด บิน ซันฆี  มีเชื้อสายมาจาก สุลต่าน มุฮัมหมัด โครัมชอฮ์ ดินแดนฟอร์สได้รับความปลอดภัยจากการบุกของมองโกลเป็นเพราะการบริหารของอะบูบักร์สะอ์ด  เขายอมจำนนต่อ เจงกีสข่าน และอนุญาตให้ปกครองในฟอร์สโดยออคไดข่าน ต่อมาฮุลากูข่านก็รับรองการปกครองของเขาในฟอร์ส ในปี ฮ.ศ. 656  ได้ส่งกองหนุนให้แก่ฮูลากูข่านในการยึดแบกแดด การบุกแบกแดดโดยฮูลากูข่านทำให้การปกครองของราชวงศ์อับบาซีล่มสลายและมุสตะอ์ซอม ซึ่งเป็นคอลีฟะฮ์คนสุดท้ายของราชวงส์อับบาซีถูกสังหาร แต่อะบูบักร์ บิน สะอ์ด เสียชีวิตที่เมืองชีรอซ ในปี ฮ.ศ. 658 ส่วนบุตรชายชองเขา สะอ์ด บิน อะบูบักร์ ก็เสียชีวิตระหว่างการเดินทางกลับจากการไปพักผ่อนที่อีลีคอนในแถบตัฟริช ต่อมาฮูลากูก็ถูกแต่งตั้งให้เป็นผู้ปกครองดินแดนฟอร์ส
ยุคสะอ์ดี > วัฒนธรรมและวรรณกรรม

ศตวรรษที่หกและเจ็ด แห่งฮิจเราะฮ์ เป็นยุคที่ซูฟี เจริญรุ่งเริอง ซึ่งปูทางมาตั้งแต่ศตวรรษที่ห้าแห่งฮิจเราะฮ์ที่ อะบูฮามิด มุฮัมหมัด ฆอซซาลี ได้ตอบข้อสงสัยต่างๆ และสร้างความสัมพันธ์ระหว่างบทบัญญัติกับแนวซูฟีได้อย่างลงตัว ในยุคนี้เกิดบรรดาผู้ทรงคุณวุฒิแนวทางซูฟีขึ้นอย่างมาก เช่น อับดุลกอเดร ฆีลานี และ ชะฮาบุดดีน อุมัร สะฮ์วัรดี  และเกิดสำนักคิดในแนวทางซูฟีขึ้น เช่น กอดิรียะฮ์ สะฮ์รวัรดียะฮ์ กิบร์วียะฮ์  มีการสร้างอาศรมของชาวซูฟีขึ้นมากมาย ผู้ปกครอง เช่น มุสตันซิร อับบาซี , ฏอฆรอลสัลญูกี และคอเญะฮ์ นิซอมุดดีน อัลมะลิก ต่างก็ให้การยอมรับบรรดาผู้รู้ของชาวซูฟี จึงเห็นได้ว่ามีแนวซูฟีเข้าในบทกวีของอิหร่าน และบทกวีที่ดีที่สุดคือ ฮะดีเกาะฮ์สะนาอี ต่อมาก็เป็นบทกวีของอัฏฏอร และเมาละวี   ในช่วงปลายศตวรรษที่หกและช่วงต้นศตวรรษที่เจ็ด สะฮ์รวัรดี ได้วางรากฐานของปรัชญาแนวอิชรอกขึ้นโดยใช้ประโยชน์จากผลงานต่างๆ ของซูฟีและแหล่งข้อมูลปรัชญากรีกและฮิกมัตโคสระวอนี ปรัชญาอิชรอก เป็นปรัชญาแนวการใช้เหตุผลผนวกกับการจาริกแนวอิรฟาน  ท่านเข้ารับอิสลามและมหากาพย์แห่งพะฮ์ละวีก็จบลงด้วยมหากาพย์แห่งอิรฟาน คือหนึ่งในการเปลี่ยนแปลงที่เกิดขึ้นในยุคนี้อีกด้วย
การขึ้นปกครองของราชวงศ์เซลจุคหลังจากนั้นก็จักรวรรดิข่านอิน ซึ่งไม่ค่อยหลงใหลในบทกวีมากนัก จึงทำให้นักกวีลดน้อยลงและบทกวีที่ใช้อ่านกันในยุคก่อนก็เริ่มไม่ค่อยมีความสำคัญ ในทางกลับกันบทกวีฆ็อซล์ เป็นบทกวีที่เหมาะสำหรับอธิบายความหมายด้านอิรฟานและความรัก จึงเกิดนักกวีบทกวีฆ็อซล์ขึ้น จึงทำให้บทกวีแนวฆ๊อซล์เป็นที่ได้รับความนิยม สะนออี คือนักกวีคนแรกที่เขียนบทกวีแนวฆ็อซล์แบบอิรฟานและเกี่ยวกับความรักซึ่งเป็นการปูทางให้กับบรรดานักกวีในยุคต่อมา เช่น อัฏฏอร , คอกอนี ,นิซอมี ,สะอ์ดี , เมาละวี และฮาฟิซ
อีกด้านหนึ่งยุคสะอ์ดีก็เป็นยุคที่เกิดการเปลี่ยนแปลงแนวอิรอกีในภาษาเปอร์เซีย แนวอิรอกีได้รับความนิยมในช่วงปลายศตวรรษที่หกแห่งฮิจเราะฮ์ศักราชพร้อมกับการกลับมาของพวกเซลจุค ในยุคนี้บรรดานักปรัชญามากมายได้อพยพเข้ามายังส่วนกลางและทางใต้ของอิหร่าน ซึ่งถูกรู้จักกันว่าอิรักอะญัม การบุกโจมตีของมองโกลยิ่งเร่งการอพยพนี้เข้าสู่อิหร่านมากขึ้น จึงส่งผลต่อการใช้ภาษาเปอร์เซียแถบส่วนกลางและทางใต้ของอิหร่าน(รู้จักกันว่าแนวโคราซาน)  ในยุคนั้นภาษาอาหรับเข้ามามีอิทธิพลต่อภาษาเปอร์เซียอย่างมาก ไม่ว่าจะเป็นการใช้คำ การประกอบรูปประโยคในบทกวีของภาษาเปอร์เซีย หนังสือ มะกอมอต ฮะมีดี ก็เป็นตัวอย่างหนึ่งจากอิทธิพลนี้ ในศตวรรษที่หกภาษาอาหรับมีอิทธิพลต่อภาษาเปอร์เซียมากยิ่งขึ้นกระทั่งนักเขียนเปอร์เซียได้เขียนผลงานของตนเป็นภาษาอาหรับ หรือหากเขียนเป็นภาษาเปอร์เซียก็จะมีการใช้คำภาษาอาหรับและเรียงรูปประโยคตามภาษาอาหรับ เป็นยุคที่ผลงานการเขียนบทกวีที่ใช้ภาษาอาหรับและการยกเหตุผลด้วยอัลกุรอาน  นักเขียนในยุคนี้เริ่มนำคำที่ไม่คุ้นชินมาใช้ในการเขียนบทกวี ทำให้คุณสมบัติหลักของการเขียนบทกวีที่ต้องการจะสื่อความหมายกับผู้อ่านนั้นไม่เข้มข้นเท่าที่ควร
ปีฮิจเราะฮ์ศักราชที่เจ็ด เนื่องจากผู้ปกครองอาณาจักรข่านอินให้ความสำคัญกับการบันทึกประวัติศาสตร์ จึงเป็นเหตุให้มีการบันทึกประวัติศาสตร์ ซึ่งผลงานที่โดดด่นได้แก่ ญามิอุตะวารีค และ ทอรีเค ญะฮอนฆุชอ
ประวัติ

เกี่ยวกับชีวประวัติของสะอ์ดีนั้นมีบันทึกไว้น้อยมาก แม้แต่แหล่งอ้างอิงเก่าแก่ที่สุดก็ไม่กล่าวชีวประวัติของเขาเอาไว้ในผลงานของตน และเป็นไปได้ว่า สะอ์ดีได้ทำการเปลี่ยนแปลงเพื่อให้คำพูดของเขามีอิทธิพลมากยิ่งขึ้นโดยได้ปะปนไปกับนวนิยายหรือเรื่องที่เกินจริง ดังนั้นจึงยังไม่มีภาพที่ลงรายละเอียดและเด่นชัดเกี่ยวกับชีวประวัติของสะอ์ดี ซึ่งมีมากกว่า 680 ข้อมูลที่วางอยู่บนการสมมติฐาน
ประวัติ > เกิดและชีวิตวัยเด็ก

เป็นได้อย่างสูงที่สะอ์ดี จะเกิดในปีฮิจเราะฮ์ศักราชที่ 606 (ประมาณปี 589 และ ค.ศ.ที่ 1210) ที่เมืองชีรอซ  อย่างไรก็ตามมีนักวิชาการบางท่านที่เชื่อว่าท่านเกิดประมาณปีฮิจเราะฮ์ศักราชที่ 585  เนื่องจากว่าไม่มีแหล่งข้อมูลทางประวัติศาสตร์ที่แน่ชัดเกี่ยวกับวันเกิดของสะอ์ดี ทั้งสองต่างก็อ้างตามการวินิจฉัยของนักวิชาการจากการวิเคราะห์ผลงานของสะอ์ดีตามความเชื่อของ Jan Rypka เป็นได้สูงที่สะอ์ดีจะเกิดในช่วงปี 610-615  ซึ่งอธิบายโดย อับบาส อิกบาล นักประวัติศาสตร์และนักอักษรศาสตร์แห่งยุคสมัย แม้ว่าตามการสมมติฐานนี้ อายุของสะอ์ดีจะยาวนานก็ตาม
แหล่งอ้างอิงที่เก่าแก่ที่สุด บันทึกว่า ชื่อของเขาคือ มุศลิฮุดดีน อะบูมุฮัมหมัด อับดุลลอฮ์ บิน มุชัรรัฟ บิน มุศเลี้ยะห์ บิน มุชัรรัฟ ชื่อเล่นของเขาคือ สะอ์ดี , มุศเลี้ยะห์ ที่ตั้งชื่อมาจากปู่ของเขา สะอ์ดีได้รับการศึกษาและการอบรมตั้งแต่เด็กเป็นเด็กที่ใฝ่เรียนรู้เหมือนบิดาของเขา สะอ์ดี อายุสูญเสียบิดาไปตั้งแต่อายุได้ 12 ขวบ  และอยู่ภายใต้การเลี้ยงดูของคุณตา มัสอูด บิน มุเลี้ยะห์ อัลฟารซี เขาได้เรียนหลักไวยากรณ์เบื้องต้นและบทกวีตั้งแต่เด็กที่เมืองชีรอซ  บ้างกล่าวกันว่าสะอ์ดีเป็นหลานของกุฏบุดดีน ชีรอซี นักวิชาการและนักปรัชญาที่มีชื่อเสีย วัยเด็กและวัยหนุ่มของสะอ์ดีอยู่กับสะอ์ด บิน แซงฆี ในฟอร์ส ซึ่งตรงกับยุคการบุกโจมตีของมองโกล สถานการณ์ที่ไม่สงบสิ้นสุดลงในยุคสุลต่าน มุฮัมหมัด ควอร์ซัมชอฮ์ โดยเฉพาะเมื่อสุต่าน ฆิยาษุดดีน ควอร์ซัมชอฮ์ พี่ชายของ ญะลาลุดดีน ควอร์ซัมชอฮ์ บุกเมืองชีรอซในปีฮิจเราะฮ์ศักราชที่ 620 ทำให้สะอ์ดอพยพไปยังเมืองแบกแดด
ประวัติ > การศึกษาและการเดินทาง

ประมาณปีฮิจเราะฮ์ศักราชที่ 623  قสะอ์ดีได้เข้าเรียนในโรงเรียน นีซอมียะฮ์ของแบกแดด โรงเรียนแห่งนี้ถูกสร้างขึ้นในปีฮิจเราะฮ์ศักราชที่ 459 โดยคำสั่งของคอเญะฮ์ นิซอมุลมะลิก ฏูซี รัฐมนตรีที่มีชื่อเสียงของเซลจุค เป็นนักเรียนประจำ โดยเรียนวิชา ไวยากรณ์ภาษาอาหรับ , กุรอาน , ฟิกฮ์ , ฮะดีษ ,อุซูล, การแพทย์ , ปรัชญา และดาราศาสตร์ จุดประสงค์ของการสร้างโรงเรียนแห่งนี้ขึ้นก็เพื่อผลิตผู้พิพากษา นักนิติศาสตร์อิสลามและนักฮะดีษชาวซุนนะฮ์ขึ้น อิมามฆอซซาลีสอนที่โรงเรียนแห่งนี้ในปีฮิจเราะฮ์ศักราช 484  ถือได้ว่ามีอิทธิพลต่อระบบการเรียนการสอนอยู่เป็นเวลานาน (แม้กระทั่งในยุคการเรียนของสะอ์ดี)  หนังสือเรียนที่สำคัญที่สุดคือ เอี้ยะห์ยา อุลูมิดดีน.  เป็นโรงเรียนที่ส่งเสริมฟิกฮ์ชาฟิอีและกะลามอัชอะรี เพื่อเป็นเขื่อนกั้นแนวคิดอิสมาอีลียะฮ์
ตลอดระยะเวลาที่สะอ์ดีได้เรียนอยู่ที่แบกแดดนั้น เขาได้เรียนกับอาจารย์หลายท่าน ได้แก่ สับฏ์ บิน เญาซี (หมายถึง อิบนุเญาซีที่สอง เป็นหลานของอิบนุเญาซี ที่มีชื่อเสียง) ชะฮาบุดดีน อุมัร สะฮ์ร วัรดี ซูฟีที่มีชื่อเสียง ในช่วงที่เขาเป็นนักเรียนอยู่นั้นก็รับเงินเบี้ยเลี้ยง ด้วยเช่นกัน  หลังจากเรียนจบแล้วเขาก็ได้เดินทางไปบรรยายและชี้นำผู้คนตามเมืองต่างๆ ตามข้อมูลที่มีอยู่มากมายในบสตอนและฆุลิสตอน กล่าวว่า สะอ์ดีได้เดินทางไปยังเมืองต่างๆ สักระยะหนึ่งในเมืองชาม เช่น เมืองดามัสกัส เมืองบะอ์ละบัก และเป็นอาจารย์สอนอยู่ที่นั่น  แน่นอนว่าสะอ์ดี ได้เดินทางไปยัง ฮิญาซ ชาม อานาโตเลีย มาแล้ว  อย่างไรก็ตามก็ยังพบว่าเขาได้เดินทางไปยัง อินเดีย ตุรกี กัซนี อาเซอร์ไบจาน ปาเลสไตน์ จีน เยเมน และแอฟริกาเหนือ แต่ดูเหมือนว่าบางการเดินทางนี้เป็นเพียงเรื่องเล่าเท่านั้น เพื่อเป็นการนำเสนอเกี่ยวกับด้านของจริยธรรมนั่นเอง Jan Rypka เชื่อว่าเป็นไปได้น้อยมากที่เขาจะเดินทางไปยังตอนเหนือของอิหร่าน ตุรกีและอินเดีย นักเดินทางผู้นี้ตามการบันทึกหนึ่งระบุว่าท่านใช้เวลาในการเดินทางกว่า 30 ปี
ประวัติ > กลับสู่เมืองชีรอซ

สะอ์ดีเดินทางกลับมายังเมืองชีรอซประมาณปีฮิจเราะฮ์ศักราชที่ 655 และพำนักอยู่ในอาศรม อะบูอับดิลลาฮ์ บิน คอฟีฟ ถือเป็นคนใกล้ชิดผู้ปกครองแห่งเมืองชีรอซ อะบูบักร์ สะอ์ด แซงฆี เรียกได้ว่าเปรียบดัง บิดา เลยทีเดียว แต่ ษะบีฮุลลอฮ์ ซอฟี เชื่อว่าสะอ์ดีไม่ได้เป็นนักกวีให้กับในพระราชวัง ในช่วงนี้สะอ์ดีได้เขียนบทกวีของท่านออกมามากมาย
ตามหลักฐานที่มีอยู่ในบุสตอน หลังจากกลับจากการเดินทาง สะอ์ดี ตัดสินใจอย่างแน่วแน่ว่าจะนำคำพูดที่หวานยิ่งกว่าน้ำตาลมาฝากเป็นของที่ระลึกเขาจึงเขียนหนังสือ บุสตอนขึ้น ในปีฮิจเราะฮ์ศักราชที่ 655 แล้วมอบให้กับผู้ปกครองเมืองชีรอซ อะบักร์ บิน สะอ์ด แซงฆี  มุฮัมหมัด อาลี ฮุมอยูน กาตูซิยอน ผู้เชี่ยวชาญด้านไวยากรณ์ เชื่อตามหลักฐานในฆุลิสตอนว่าหลังจากที่สะอ์ดีเขียนบุสตอนแล้วก็เกิดความกังวลขึ้นว่าอายุของตนเองนั้นก็ล่วงเลยมาเข้าสู่วัยชราแล้ว จึงต้องการจะวางมือ แต่สหายของเขาคะยั้นคะยอให้เขาเขียนหนังสือเล่มใหม่ สะอ์ดีจึงใช้เวลาไม่ถึงหนึ่งปีสำหรับการเขียนหนังสือฆุลิสตอน  โดยเริ่มเขียนในวันที่ 1 เดือนโอรเดเบเฮช ปีฮิจเราะฮ์ศักราชที่ 6546  (กลิ่นไอของบุสตอนยังไม่ทันจางหาย) การเขียนหนังสือเล่มนี้ก็แล้วเสร็จ ดังนั้นพอสรุปได้ว่าใช้เวลาเขียนประมาณ 5-6 เดือน ซึ่ง มุฮัมหมัด อาลี ฮุมอยูน กาตูซิยอน ถือว่าเป็นปาฏิหาริย์เลยทีเดียว และบ่งบอกถึงชัยชนะหลังจากที่เกิดความกังวลระยะหนึ่ง สะอ์ดีได้มอบหนังสือเล่มให้แก่ สะอ์ด บิน อะบูบักร์ แซงฆี โดยหวังว่าจะเป็นที่ยอมรับของเขา Jan Rypka กล่าวว่า การที่สะอ์ดีสามารถเขียนหนังสือเล่มนี้แล้วเสร็จในระยะเวลาสั้น ๆ นั้น ชี้ให้เห็นว่าเขาได้เขียนเนื้อหามันไว้ก่อนหน้านี้แล้ว
ก่อนที่สะอ์ดี จะเขียนบุสตอนและฆุลิสตอนนั้น ยังเป็นนักกวีที่ไม่มีชื่อเสียง แต่หลังจากที่ได้เขียนหนังสือสองเล่มนี้ก็ถูกรู้จักมากขึ้น หลังจากที่กลับมาอาศัยที่เมืองชีรอซ เขาก็ได้ใช้ชีวิตไปกับการเขียนบทกวี และจะมอบของขวัญให้แก่บรรดาผู้นำ บรรดาผู้ทรงคุณวุฒิและผู้ที่ชื่นชอบท่านด้วยการเขียนบทกวีหรือการกล่าวให้โอวาส
สะอ์ดี กล่าวไว้ในฆุลิสตอนว่า  เขาเป็นสหายกับรัฐมนตรีของราชวงศ์ข่านอินในยุคนั้น คือ ชัมซุดดีน มุฮัมหมัด ญุวัยนี และอะฏอ มะลิก ญุวัยนี ทั้งสองท่านนี้เป็นนักพูดและนักกวี ซึ่งได้พบกับสะอ์ดีอยู่บ่อยครั้ง หลังจากที่สะอ์ดี กลับมายังเมืองชีรอซ ได้เดินทางไปทำพิธีฮัจญ์หนึ่งคร้ง ขากลับได้ใช้เส้นทางอาเซอร์ไบจานเพื่อไปพบสองท่านนี้  ทั้งสองพาสะอ์ดีเข้าพบกษัตริย์ของราวงศ์ข่านอิน อะกอคอน และกษัตริย์ก็ขอให้สะอ์ดีทำการตักเตือนเขา  ตลอดระยะเวลาที่อยู่เมืองชีรอซ สะอ์ดีได้พบกับนักวิชาการแห่งยุคหลายท่าน เช่น เชคซอฟียุดดีน อิรดิบีลีแต่Jan Rypka ไม่เชื่อว่าการพบปะต่างๆ จะเป็นที่น่าเชื่อถือ
กอฎี นูรุลลอฮ์ ชูชตะรี ไดับันทึกการพบกันระหว่างสะอ์ดีกับคอเญะฮ์นะซีรุดดีน ฏูซี ในเมืองชีรอซ ไว้ในหนังสือ กิซอซุลอุละมา เนื่องจากสะอ์ดีได้อ่านบทสรรเสริญแก่มุสตะอ์ซอม คอลีฟะฮ์อับบาซี จึงถูกสั่งโบยฝ่าเท้า จากนั้นไม่กี่วันทำให้เขาเสียชีวิตจากการลงโทษนี้ อย่างไรก็ตาม ในทรรศนะของ อิบรอฮีม นักโบราณคดีเปอร์เซีย แม้ว่าการลงโทษสะอ์ดีเนื่องจากการกล่าวสรรเสริญมุสตะอ์ซอม อับบาซี จะเป็นเรื่องจริง แต่รายละเอียดของเรื่องนี้เป็นเรื่องที่สร้างขึ้น เพราะไม่เคยมีระบุว่าคอเญะฮ์เดินทางไปชีรอซ นอกจากนั้นสะอ์ดีก็ยังมีชีวิตอยู่หลังจากการเสียชีวิตของคอเญะฮ์นะซีรอีกหลายปี
ประวัติ > เสียชีวิต

มีแหล่งข้อมูลหลากหลายเกี่ยวกับการเสียชีวิตของสะอ์ดี บ้างก็ระบุว่าเสียชีวิตในปีฮิจเราะฮ์ศักราชที่ 690-695  แต่การบันทึกที่น่าเชื่อถือมากที่สุดที่ท่านสะอีด นะฟีซี อธิบายไว้ คือ เขาเสียชีวิตในวันที่ 27 เดือน ซุลฮัจญะฮ์ ปีฮิจเราะฮ์ศักราชที่ 690 هและฝังท่านไว้ในอาศรมของท่าน
บันทึกย่อ

แม่แบบ:پانویس
ท้ายกระดาษ

แม่แบบ:پانویس
1 2  http://www.iranicaonline.org/articles/sadi-sirazi
↑  แม่แบบ:یادکرد کتاب
↑   {{cite web}}: Citation ว่างเปล่า (help)
↑  هانری کربن. «از حماسه پهلوانی تا حماسه عرفانی (بخش پنجم)» เก็บถาวร 2017-09-12 ที่ เวย์แบ็กแมชชีน. اطلاعات حکمت و معرفت. ترجمهٔ انشاءاله رحمتی. ۴ اسفند ۱۳۸۹. بازبینی‌شده در ۱۲ سپتامبر ۲۰۱۷. {{cite web}}: Citation ว่างเปล่า (help)
↑  شمیسا،  سیروس. «فصل سوم (رواج غزل)». در سیر غزل در شعر فارسی. تهران: انتشارات فردوس، ۱۳۷۰. ۶۷ تا ۷۵.แม่แบบ:یادکرد کتاب
↑  دشتی،  علی. «فصل سوم (ابداع سعدی)». در قلمرو سعدی. تهران: امیرکبیر، ۱۳۵۶. ۶۳ تا ۷۸.แม่แบบ:یادکرد کتاب
↑  “SAʿDI”. In Encyclopædia Iranica. Bibliotheca Persica Press, February 1, 2012. Retrieved 09-04-2017.แม่แบบ:یادکرد دانشنامه
↑  แม่แบบ:یادکرد ژورنال
↑  แม่แบบ:یادکرد کتاب
↑  แม่แบบ:یادکرد کتاب
↑  แม่แบบ:یادکرد کتاب
↑  แม่แบบ:یادکرد کتاب
↑  แม่แบบ:یادکرد کتاب
↑  แม่แบบ:یادکرد کتاب
↑  แม่แบบ:یادکرد کتاب
↑  همایون کاتوزیان،  محمدعلی. «فصل دوازدهم (سعدی و وزیران)». در سعدی، شاعر عشق و زندگی. تهران: نشر مرکز، ۱۳۹۳. ۲۲۱ تا ۲۴۹. شابک ‎۹۷۸-۹۶۴-۳۰۵-۸۹۴-۴.แม่แบบ:یادکرد کتاب
↑  แม่แบบ:یادکرد ژورنال
↑  به عنوان نمونه حکایت شماره ۷ از باب دوم کتاب گلستان:
 «یاد دارم که در ایام طفولیت متعبد بودمی و شب‌خیز و مولع زهد و پرهیز، شبی در خدمت پدر رحمةالله‌علیه نشسته‌بودم و همه‌شب دیده برهم نبسته و مصحف عزیز بر کنار گرفته و طایفه‌ای گرد ما خفته. پدر را گفتم از اینان یکی سر برنمی‌دارد که دوگانه‌ای بگزارد چنان خواب غفلت برده‌اند که گویی نخفته‌اند که مرده‌اند! گفت جان پدر تو نیز اگر بخفتی به از آن که در پوستین خلق افتی.
نبیند مدعی جز خویشتن را
که دارد پرده پندار در پیش
گرت چشم خدا بینی ببخشند
نبینی هیچ‌کس عاجزتر از خویش»
เส้นทางของมองโกลเข้าบุกดินแดนต่างๆซึ่งกินระเวลายาวนานตั้งแต่ ค.ศ. 1206-1221
สโมสรฟุตบอลแมนเชสเตอร์ยูไนเต็ดในฤดูกาล 1993–94

ฤดูกาล 1993–94 เป็นฤดูกาลที่ 2 ของแมนเชสเตอร์ยูไนเต็ดในพรีเมียร์ลีกและเป็นฤดูกาลที่ 19 ติดต่อกันบนลีกสูงสุดของฟุตบอลอังกฤษ แมนเชสเตอร์ยูไนเต็ดคว้าแชมป์พรีเมียร์ลีกและเอฟเอคัพ เป็นสโมสรที่สี่ในศตวรรษที่ 20 ที่คว้าดับเบิลแชมป์ ความพ่ายแพ้ 1–3 ต่อแอสตันวิลลา ในลีกคัพรอบชิงชนะเลิศทำให้พวกเขาไม่สามารถคว้าเทรเบิลแชมป์ในประเทศได้
พวกเขานำเป็นจ่าฝูงของตารางพรีเมียร์ลีกตั้งแต่นัดที่ 4 เป็นต้นไป และจบลงด้วยการคว้าแชมป์พรีเมียร์ลีกสมัยที่ 2 และตำแหน่งแชมป์ลีกสมัยที่ 9 ของสโมสร โดยทิ้งห่างรองแชมป์อย่างแบล็กเบิร์นโรเวอส์ 8 แต้ม พวกเขานำเป็นจ่าฝูงของตารางโดยทิ้งห่างรองจ่าฝูงถึง 16 คะแนนเมื่อผ่านครึ่งฤดูกาล เอริก ก็องโตนากองหน้าชาวฝรั่งเศสยิงได้ 25 ประตูในทุกรายการและได้รับการโหวตให้เป็นนักฟุตบอลยอดเยี่ยมของพีเอฟเอ ในเอฟเอคัพรอบชิงชนะเลิศ ยูไนเต็ดบดขยี้เชลซีภายใต้การคุมทีมของเกล็น ฮอดเดิล 4-0 จากจุดโทษ 2 ลูกของเอริก ก็องโตนา และอีกคนละประตูจากมาร์ก ฮิวส์และไบรอัน แมคแคลร์
รอย คีนในฐานะนักฟุตบอลที่แพงที่สุดในอังกฤษ เป็นมิดฟิลด์ตัวกลางตัวหลักของสโมสรร่วมกับพอล อินซ์ ในขณะที่ผู้เล่นตัวเก๋าอย่าง มาร์ค ฮิวส์, ไบรอัน แมคแคลร์ และสตีฟ บรูซ ยังคงเก่งอย่างต่อเนื่องแม้จะอายุมากแล้วก็ตาม เมื่อจบฤดูกาล ผู้เล่นและกัปตันร่วมที่รับใช้สโมสรยาวนานที่สุดไบรอัน ร็อบสันออกจากโอลด์แทรฟฟอร์ดหลังจากรับใช้มา 13 ปีเพื่อเป็นผู้เล่น-ผู้จัดการทีมของ มิดเดิลส์เบรอ นอกจากนี้ ยังมีผู้เล่นที่มุ่งหน้าออกจากโอลด์แทรฟฟอร์ดเมื่อจบฤดูกาล ได้แก่ เลส ซีลีย์ (ผู้รักษาประตู), เคลย์ตัน แบล็กมอร์ (กองหลัง), ไมค์ ฟีแลน (กองกลาง), โคลิน แมคกี และจูลิอาโน ไมโอรานา ดิออน ดับลิน ซึ่งไม่สามารถกลับมาเป็นตัวจริงในทีมชุดใหญ่ได้ มีข่าวเชื่อมโยงกับการย้ายออกจากโอลด์แทรฟฟอร์ดเกือบทั้งฤดูกาล แต่การย้ายไปเอฟเวอร์ตันในเดือนพฤศจิกายนกลับล้มเหลว และเขายังคงอยู่ที่สโมสรเมื่อจบฤดูกาล
ด้วยทีมยูไนเต็ดมีผู้เล่นที่ยอดเยี่ยม มีการเซ็นสัญญากับผู้เล่นคนเดียวในช่วงปิดฤดูกาลของเฟอร์กูสันคือเดวิด เมย์จากแบล็กเบิร์นโรเวอส์ เมย์ วัย 24 ปี ถูกเฟอร์กูสันเซ็นสัญญาคว้าตัวด้วยความหวังว่าเขาจะพัฒนาเป็นผู้สืบทอดตำแหน่งของสตีฟ บรูซ ยูไนเต็ดยังมีจุดแข็งด้วยผู้เล่นวัยรุ่นที่น่าจับตามองอย่างเดวิด เบ็คแคม, นิคกี บัตต์, แกรี เนวิลและพอล สโคลส์
เหตุการณ์ในฤดูกาล

ฤดูกาล 1992-93 ยูไนเต็ดสิ้นสุดการรอคอย 26 ปีสำหรับตำแหน่งแชมป์ลีก โดยสู้กับคู่แข่งแย่งแชมป์ลีกอย่างแอสตันวิลลา (รอน แอตกินสัน อดีตกุนซือยูไนเต็ดคุมทีม) และนอริชซิตีซึ่งคุมทีมโดยไมค์ วอล์คเกอร์
เกือบจะทันทีที่จบฤดูกาล ยูไนเต็ดตกเป็นข่าวว่ากำลังตามล่ารอย คีน กองกลางทีมชาติสาธารณรัฐไอร์แลนด์วัย 21 ปี ของนอตทิงแฮมฟอเรสต์ ที่เพิ่งตกชั้น หลังจากต่อสู้กับอาร์เซนอลและแบล็กเบิร์นโรเวอส์มาหลายสัปดาห์ คีนก็ย้ายไปร่วมทีมยูไนเต็ดด้วยค่าตัวเป็นสถิติที่ 3.75 ล้านปอนด์ในวันที่ 19 กรกฎาคม
การแข่งขันนัดแรกของเขาเกิดขึ้นในวันที่ 7 สิงหาคมใน FA Charity Shield กับอาร์เซนอลที่สนามกีฬาเวมบลีย์ ซึ่ง มาร์ก ฮิวส์ ทำให้ยูไนเต็ดขึ้นนำก่อนที่เอียน ไรท์จะตีเสมอให้อาร์เซนอลและเล่นต่อเวลาพิเศษจากนั้นดวลจุดโทษ ยูไนเต็ดชนะจุดโทษเพิ่มโล่เข้าไปในตู้ถ้วยรางวัลของพวกเขา
ทีม > ผู้รักษาประตู

(1)  ปีเตอร์ ชไมเคิล
(13)  เลส ซีลีย์
(25)  แกรี วอลช์
ทีม > กองหลัง

(27)  แกรี เนวิล
(2)  พอล พาร์กเกอร์
(3)  เดนิส เออร์วิน
(4)  สตีฟ บรูซ (รองกัปตันทีม)
(6)  แกรี พัลลิสเตอร์
(15)  เคลย์ตัน แบล็กมอร์
(21)  ลี มาร์ติน
ทีม > กองกลาง

(16)  รอย คีน
(14)  อังเดร แคนเชลสกี
(12)  ไบรอัน ร็อบสัน (c)
(8)  พอล อินซ์
(5)  ลี ชาร์ป
(11)  ไรอัน กิ๊กส์
(22)  เคร็ก ลอว์ตัน
(23)  ไมค์ ฟีแลน
(28)  เดวิด เบ็คแคม
(19)  นิคกี บัตต์
(24)  พอล สโคลส์
(18)  ดาร์เรน เฟอร์กูสัน
(17)  โคลิน แมคกี
ทีม > กองหน้า

(7)  เอริก ก็องโตนา
(9)  ไบรอัน แมคแคลร์
(10)  มาร์ก ฮิวส์
(20)  ดิออน ดับลิน
องค์การบริหารส่วนตำบลอากาศ

| องค์การบริหารส่วนตำบลอากาศ |
| --- | --- |
องค์การบริหารส่วนตำบล
พิกัด: 17°34′42.98″N 104°1′7.80″E﻿ / ﻿17.5786056°N 104.0188333°E﻿ / 17.5786056; 104.0188333
ประเทศ:  ไทย
จังหวัด: สกลนคร
อำเภอ: อากาศอำนวย
การปกครอง
 • นายก: ทองมี เดชขันธ์
พื้นที่
 • ทั้งหมด: 95 ตร.กม. (37 ตร.ไมล์)
ประชากร (2557)
 • ทั้งหมด: 7,672 คน
 • ความหนาแน่น: 80.75 คน/ตร.กม. (209.1 คน/ตร.ไมล์)
รหัส อปท.: 06471104
ที่อยู่ที่ทำการ: สำนักงานองค์การบริหารส่วนตำบลอากาศ ตำบลอากาศ อำเภออากาศอำนวย จังหวัดสกลนคร
โทรศัพท์: 042 704958
โทรสาร: 042 704959
เว็บไซต์: http://www.akat.go.th/
 ส่วนหนึ่งของสารานุกรมประเทศไทย
องค์การบริหารส่วนตำบลอากาศ เป็นองค์การบริหารส่วนตำบลในเขตอำเภออากาศอำนวย จังหวัดสกลนคร
ประวัติ

องค์การบริหารส่วนตำบลอากาศ เดิมเป็นสภาตำบลอากาศ ตั้งอยู่ที่บ้านอากาศ ตำบลอากาศ อำเภออากาศอำนวย จังหวัดสกลนคร จัดตั้งขึ้นตามประกาศกระทรวงมหาดไทย เมื่อวันที่ 30 มีนาคม พ.ศ. 2539 และได้ยกฐานะเป็นฐานะของสภาตำบลเป็นองค์การบริหารส่วนตำบลขนาดกลาง สถานที่ตั้งอยู่ถนนบ้านเซือม-นาหว้า ห่างจากที่ตั้งจังหวัดสกลนคร ประมาณ 56 กิโลเมตร และอยู่ห่างจากที่ว่าอำเภออากาศอำนวยประมาณ 8 กิโลเมตร
ที่ตั้งและอาณาเขต

เขตองค์การบริหารส่วนตำบลอากาศตั้งอยู่ทางทิศตะวันตกเฉียงใต้ ของอำเภออากาศอำนวย ระยะห่างจากอำเภอเกษตรวิสัยประมาณ 8 กิโลเมตร มีพื้นที่ 95 ตารางกิโลเมตร หรือ 59,375 ไร่
ทิศเหนือ ติดกับ เทศบาลตำบลสามัคคีพัฒนา อำเภออากาศอำนวย จังหวัดสกลนคร
ทิศตะวันออก ติดกับ องค์การบริหารส่วนตำบลบ้านเสียว อำเภอนาหว้า จังหวัดนครพนม
ทิศใต้ ติดกับ เทศบาลตำบลบะหว้า อำเภออากาศอำนวย จังหวัดสกลนคร
ทิศตะวันตก ติดกับ เทศบาลตำบลอากาศอำนวยและองค์การบริหารส่วนตำบลวาใหญ่ อำเภออากาศอำนวย จังหวัดสกลนคร
การแบ่งเขตการปกครอง

จำนวนหมู่บ้านในเขตองค์การบริหารส่วนตำบลอากาศ มีทั้งหมด 12 หมู่บ้าน ได้แก่
บ้านอากาศ หมู่ที่ 1 (นอกเขตเทศบาลตำบลอากาศอำนวย)
บ้านดอนแดง หมู่ที่ 5
บ้านนายอ หมู่ที่ 6
บ้านเม่นใหญ่ หมู่ที่ 7
บ้านนาเมือง หมู่ที่ 8
บ้านอากาศ หมู่ที่ 10 (นอกเขตเทศบาลตำบลอากาศอำนวย)
บ้านหนองตาไก้ หมู่ที่ 11
บ้านนาเมืองน้อย หมู่ที่ 12
บ้านนายอใต้ หมู่ที่ 13
บ้านอากาศ หมู่ที่ 17 (นอกเขตเทศบาลตำบลอากาศอำนวย)
บ้านอากาศ หมู่ที่ 18
บ้านโพธิ์ไทรทอง หมู่ที่ 19
หยุนเสียน หมอหญิงวังจักรพรรดิ

| หยุนเสียน หมอหญิงวังจักรพรรดิ |
| --- | --- |

ประเภท: ชีวประวัติ แพทย์ วีรคติ
เขียนโดย: จาง เหว่ย
กำกับโดย: หบี่ กัวลัป
แสดงนำ: หลิว ซือซือ ฮั่ว เจี้ยนหัว หวง ซวน
ดนตรีแก่นเรื่องเปิด: Heavy Rain is Coming ขับร้องโดย ลาล่า สือ
ดนตรีแก่นเรื่องปิด: Until That Day ขับร้องโดย หลิว ซือจุน
ประเทศแหล่งกำเนิด: จีน
ภาษาต้นฉบับ: แมนดาริน
จำนวนฤดูกาล: 1
จำนวนตอน: 50
การผลิต
ผู้อำนวยการสร้าง: คาเรน เซย
สถานที่ถ่ายทำ: จีน
ความยาวตอน: 42 นาที
บริษัทผู้ผลิต: New Classics Media  Tangren Media
ออกอากาศ
เครือข่าย: JSTV , Dragon TV (จีน) ช่องเวิร์คพอยท์ (ไทย)
ออกอากาศ: 13 กุมภาพันธ์ ค.ศ. 2016 (2016-02-13) – 9 มีนาคม ค.ศ. 2016 (2016-03-09)
หยุนเสียน หมอหญิงวังจักรพรรดิ (อังกฤษ:The Imperial Doctress) เป็นละครโทรทัศน์ที่กล่าวถึงประวัติของถาน หยุนเสียน นำแสดงโดย หลิว ซือซือ, ฮั่ว เจี้ยนหัว, หวง ซวน ออกอากาศทาง ช่องเวิร์คพอยท์ ในไทย ปัจจุบันได้อวสานลงแล้ว (มีรีรันช่องเวิร์คพอยท์ วันเสาร์-อาทิตย์ เวลาประมาณ1:00น. ปี2560-2561)
เนื้อเรื่อง

ในสมัยราชวงศ์หมิงตอนกลาง ถาน หยุนเสียน เป็นหมอสตรีเพียงคนเดียวในแผ่นดิน ซึ่งในช่วงนั้น ปรัชญาความคิด ของเฉิงจูหลี่เสวียเฟื่องฟู ธรรมเนียมประเพณีโบราณจึงต้องปฏิบัติตามอย่างเคร่งครัด ทำให้ผู้หญิงที่มีฐานะต่ำต้อย คุณหนูตระกูลสูงศักดิ์ห้ามปรากฏตัวในวงสังคมตามใจปรารถนา ห้ามรับราชการ ห้ามเป็นแพทย์ และถึงแม้จะเจ็บป่วย ก็ต้องเคารพแนวคิดที่ว่าชายหญิงไม่เท่าเทียมกัน จึงไม่สามารถให้แพทย์ผู้ชายรักษาอาการป่วยได้ ส่วนผู้หญิงที่เป็นแพทย์พื้นบ้านรักษาโรคทั่วไปหรือทำคลอด กลับถูกมองว่าเป็นผู้หญิงไร้ประโยชน์ คนชั่ว คนเลว คนที่ชั่วและคนเลวจนคนทั่วไปรู้สึกรังเกียจและขยะแขยงเหมือนที่ขยะแขยงซากศพ เธอจะเอาตัวรอดกับช่วงเวลานั้นได้อย่างไร